Marraskuisen iskun jälkeen sikalan valvontakamerat ja hälytinjärjestelmä uusittiin. Työ kannatti, sillä myöhään perjantai-iltana uudestaan sikalaan iskenyt mies jäi verekseltään kiinni, kun sikalan työntekijät olivat paikalla reilussa kymmenessä minuutissa.

– Ei kyllä tällaista osannut odottaa. Enemmän eläinaktivisteja ja murtomiehiä varten nuo kamerat asennettu. Ei tällainen käynyt edes mielessä. Aina kun joku tunkeutuu luvatta, niin miettii ensimmäisenä, että onko eläinaktivisteja siellä kuvaamassa. Millainen kuvaaminen sitten tällä kaverilla ollut mielessä, sikalan toimitusjohtaja miettii.

